„ Þegar við erum óttaslegin erum við aðskilin frá kærleikanum . Óttinn skipar okkur fyrir og við hlýðum : hafðu áhyggjur af heilsufari þínu , hafðu áhyggjur af því að ástvinir þínir eða þú sjálfur deyir , hafðu áhyggjur af því að þú eigir ekki næga peninga , hafðu áhyggjur af börnunum þínum , o.s.frv , “ segir Sara Pálsdóttir dáleiðari og lögfræðingur í sínum nýjasta pistli : Óttinn er ekki meðfæddur . Hvítvoðungar og lítil börn hræðast ekkert , vaða áfram óttalaus og áhyggjulaus . Sé ekkert að gert heldur forritið í undirmeðvitundinni áfram að spila út ævina . Ef foreldrar okkar lifðu í ótta eru allar líkur á að við gerum hið sama . Við lærum frá foreldrum að heimurinn sé hættulegur og að við þurfum sífellt að vera á varðbergi . Við erum að eyða tíma og orku í að óttast eitthvað eða hafa áhyggjur af einhverju sem við annaðhvort höfum enga stjórn á , eða þá einhverju sem aldrei verður . Hvað er ótti ? Við finnum fyrir ótta , þá förum við að hugsa óttatengdar hugsanir sem á móti vekja enn meiri ótta , o.s.frv . Þetta getur orðið að vítahring . Þegar við upplifum óttatilfinningu sterkt , getur orkan sem myndast við tilfinninguna fest inni í líkama okkar . Tilfinningin getur verið misstór , allt frá því að vera eins og mandarína upp í stóra melónu . Tilfinningin getur fest hvar sem er í líkamanum , en oft velur undirmeðvitundin stað sem er veikur fyrir , t.d. gömul meiðsl . Sá líkamshluti sem orkan hefur tekið sér bólfestu í er alltaf að finna fyrir óttanum , 24/7 , 365 daga á ári . Það má segja að hluti okkar sé alltaf óttasleginn , þegar svona háttar til , og getur það m.a. skapað kvíðaröskun og aðra kvilla hjá fólki . Mjög algengt er að fólk sem glímir við kvíða sé bæði með ótta ( kvíða / hræðslu ) forrit í undirmeðvitundinni og ótta ( kvíða / hræðslu ) tilfinningu fasta í líkamanum . Brýnt er að losa sig við óttann til að geta lifað heilbrigðu og áhyggjulausu lífi . En hvernig gerum við það ? Önnur aðferð er að fara í dáleiðslu og fá aðstoð til að hreinsa þessa neikvæðu orku út . Slík aðferð er afar áhrifarík og skjótvirk en þá höfum við beinan aðgang að undirmeðvitundinni þar sem allar upplýsingar um okkur liggja . Þá er einnig hægt að læra vöðvaprófun ( muscle testing ) og fá þannig svör frá undirmeðvitund okkar , til að komast að því hvaða neikvæðu tilfinningar eru til staðar og síðan hreinsa þær út . Það er líka hægt að endurforrita undirmeðvitundina og losa sig við eða breyta kvíða - eða óttaforriti . Þar er dáleiðslan einkum áhrifaríkust og skjótvirkust en þú getur gert þetta sjálf / ur heima . Tvisvar á sólarhring standa dyrnar að undirmeðvitundinni þinni opnar , þ.e. rétt áður en þú sofnar og rétt eftir að þú vaknar eða losar svefn . Það er óþarfi að lifa í ótta . Losaðu þig við óttann og stígðu inn í heilbrigðari , hamingjuríkari og kraftmeiri framtíð . Hægt er að lesa meira um undirmeðvitundina , kvíða og tilfinningarhér .